*ZAPISNIK*

*sa 7. sjednice Općinskog vijeća Općine Zadvarje održane dana 27.04.2018 godine (petak ) u 20,00 sati u prostorijama vijećnice Općine Zadvarje (Svete Kate 28) .*

*Nazočni vijećnici: Odsutni vijećnici: Ostali nazočni:*

*Ajda Bajić Branko Krnić*

*Mate Popović načelnik Ivan Krželj*

*Anamarija Krnić pročelnica Asija Šošić*

*Zrinka Mimica*

*Toni Popović*

*Neno Bajić*

 *Predsjednik Općinskog vijeća Općine Zadvarje otvara 7. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice ; nakon toga predsjednik Vijeća pita vijećnike imaju li prijedloga – kako prijedloga nije bilo , dostavljeni prijedlog dnevnog reda , predsjednik Vijeća stavlja na glasovanje i jednoglasno se usvaja slijedeći*

***D N E V N I R E D***

*1.Ovjera zapisnika sa 6.sjednice Općinskog vijeća Općine Zadvarje*

*2.Izvješće Mandatne komisije Općine Zadvarje o ostavci Filipa Kvasine na mjesto općinskog vijećnika*

*3.Polaganje prisege novog vijećnika*

*4.Prijedlog Odluke o godišnjem obračunu proračuna za 2017.godinu*

*5. Izmjene Odluke o komunalnoj naknadi za područje Općine Zadvarje po nadzoru UDU SDŽ*

*6.Izmjena Pravilnika o ostvarivanju prava iz socijalne skrbi na području Općine Zadvarje*

*7.Prijedlog Odluke o određivanju pravnih osoba od interesa za sustav civilne zaštite u OZ*

*8.Prijedlog izmjena i dopuna Odluke o imenovanju ulica i trgova na području Općine Zadvarje*

*9.Prijedlog Odluke o ukidanju statusa javnog dobra na dijelu nekretnine označene kao kat.čest.zem.6630/31 dijelu kat.čest.zem.6628 k.o. Žeževica*

*10.Prijedlog Odluke o izboru i imenovanju predsjednika Komisije za izbor i imenovanje*

*11.Prijedlog Odluke o izboru i imenovanju člana Povjerenstva za popis imovine*

*12. Prijedlog Odluke o izboru i imenovanju člana Povjerenstva za procjenu štete od elementarnih nepogoda*

*13.Prijedlog Zaključka u svezi statusa čestica 1487/78 k.o. Katuni*

*14.* *P r o g r a m sufinanciranja uređenja postojećih zapuštenih poljskih putova u Općini Zadvarje*

*15.Zamolbe*

*16.Vijećnička pitanja i poticaji*

 *Ad.1.*

*Ovjera zapisnika sa 6. sjednice Općinskog vijeća Općine Zadvarje – vijećnici su jednoglasno prihvatili i donijeli*

***Zaključak :***

***Ovjerava se zapisnik sa 6. sjednice Općinskog vijeća Općine Zadvarje .***

*Ad.2.*

 *Izvješće Mandatne komisije Općine Zadvarje o ostavci Filipa Kvasine na mjesto općinskog vijećnika*

 *Predsjednik mandatne komisije Zrinka Mimica je dala izvješće podnesenoj ostavci Filipa Kvasine na mjesto općinskog vijećnika kao i na sve funkcije na kojima je bio kao vijećnik izabran.;izvješće predsjednika mandatne komisije je primljeno na znanje,te se donosi*

***Z A K LJ U Č A K***

*o primanju na znanje neopozive ostavke Filipa Kvasine na mjesto općinskog vijećnika kao i na sve funkcije na koje je kao sada bivši vijećnik bio izabran.*

 *Ad.3.*

*Predsjednik općinskog vijeća daje tekst PRISEGE vijećnici sa liste grupe birača Ajdi Bajić da pročita tekst i Prisegne.*

*Ajda Bajić nakon čitanja teksta Prisege izjavljuje „PRISEŽEM“ .*

 *Ad.4.*

*Prijedlog Odluke o godišnjem obračunu proračuna za 2017.godinu*

*Načelnik:Iz ovog godišnjeg izvještaja vidljivo je da smo ostvarili prihode cca 500.000 kuna u odnosu na prošlogodišnji izvještaj.Razlog je u dobroj naplati prihoda-komunalna naknada i komunalni doprinos ,a i što smo dobili sredstva iz EU za projekt MEDPATH.*

*Rashodi su trošeni kako su i planirani jedino troškovi izbora koji su bili veći od planiranih,ali smo dobili povrat za II krug od Županijskog izbornog povjerenstva za II krug budući da je drugi krug bio organiziran isključivo za izbor Župana Splitsko dalmatinske županije.*

*Također tu je prihod od javnih radova budući da su sredstva proslijeđena na račun Općine koncem godine.*

*Budući da nije bilo pitanja za Općinskog načelnika ; vijećnici glasuju i jednoglasno usvajaju*

 ***Izvršenje proračuna za 2017 godinu***

 *Ad.5.*

*Predsjednik otvara raspravu po točki-* ***Odluka o komunalnoj naknadi Općine Zadvarje***

*Pročelnik:“Ured za nadzor akata vratio je na doradu Odluku o komunalnoj naknadi općine Zadvarje u dijelu koji se odnosi na određivanje II skupine zona na području općine Zadvarje,dok se u ostalom dijelu teksta određuje isključivo samo I zona.*

*U tom dijelu odluka je usklađena sa naputkom Državnog ureda i treba je usvojiti ; vijećnici su jednoglasno usvojili dorađeni tekst Odluke temeljem izvršenog nadzora .*

 *Ad.6.*

*Izmjena Pravilnika o ostvarivanju prava iz socijalne skrbi na području Općine - tekst izmjene vijećnici su dobili uz ostale radne materijale i važna izmjena se predlaže u članku 18 Pravilnika i to na način da se st.3.briše se , te isti glasi :“visinu jednokratne novčane pomoći za svaki pojedinačni slučaj , ocjenjujući ukupne okolnosti , utvrđuje načelnik sukladno Pravilniku o socijalnoj skrbi te sukladno programu za socijalnu skrb usvojenom od strane Općinskog vijeća za svaku kalendarsku godinu“ ; nakon kraće rasprave vijećnici su jednoglasno usvojili izmjene Pravilnika i donosi se*

 ***Pravilnik o izmjenama i dopunama***

 ***Pravilnika o ostvarivanju prava iz socijalne skrbi na području Općine Zadvarje***

*(u privitku zapisnika kao pod 6.)*

 *Ad.7.*

*Prijedlog Odluke o određivanju pravnih osoba od interesa za sustav civilne zaštite u OZ (u daljnjem tekstu : odluka) - ovaj prijedlog Odluke donosi se na temelju članka 17. stavka 1. podstavka 3. Zakona o sustavu civilne zaštite (»Narodne novine« broj 82/15.) , sukladno Procjeni ugroženosti stanovništva , materijalnih i kulturnih dobara i okoliša od katastrofa i velikih nesreća Općine Zadvarje ( u daljnjem tekstu: Procjena); nakon dobivanja suglasnosti od DUZS Područnog ureda Split , prijedlog Odluke stavlja se na usvajanje ; vijećnici su nakon rasprave jednoglasno usvojili*

***Odluku o određivanju pravnih osoba od interesa za sustav civilne zaštite u OZ***

*( u privitku zapisnika kao pod 7.)*

 *Ad.8.*

*Prijedlog izmjena i dopuna Odluke o imenovanju ulica i trgova na području Općine Zadvarje (u daljnjem tekstu : Odluka) - tekst prijedloga Odluke vijećnici su dobili s materijalima za sjednicu ; u Odluci su imenovane dvije nove ulice i to :*

*-Put Tvrđave - ulaz od D39 pa do ulaza u objekte Vodovoda Makarska*

*-Put Gospodarske zone - ulaz od D39 do ulice Kvasinića u dužini od 1300m do ulaska u zonu (ova cesta prolazi kroz slijedeće kat.čest. 662/54,662/45,662/31,662/53,662/51,661/53 I 661/51 K.O. Žeževica) tako što se u članku 2. Odluke dodaju točke 22. i 23. ;novih prijedloga ,*

*Vijećnik Neno Bajić ističe primjedbu na prijedlog naziva Ulice „Put gospodarske zone“,te predlaže da naziv bude „Cesta gospodarske zone“.Budući da ostali vijećnici nisu imali drugih prijedloga predsjednik općinskog vijeća stavlja na glasovanje-**Odluku o imenovanju ulica i trgova na području Općine Zadvarje sa izmjenom-Cesta gospodaske zone usvajaju*

 ***Odluku o imenovanju ulica i trgova na području Općine Zadvarje***

*( u privitku zapisnika kao pod 8.)*

 *Ad.9.*

*Prijedlog Odluke o ukidanju statusa javnog dobra na dijelu nekretnine označene kao kat.čest.zem.6630/31 dijelu kat.čest.zem.6628 k.o. Žeževica - vijećnici su prijedlog dobili s ostalim materijalima i kako nisu imali nikakvih primjedbi , glasovalo se i jednoglasno usvojilo*

***Odluku o ukidanju statusa javnog dobra na dijelu***

 ***nekretnine označene kao kat.čest.zem.6630/31 dijelu kat.čest.zem.6628 k.o. Žeževica***

*( u privitku zapisnika kao pod 9.)*

 *Ad.10.*

*Prijedlog Odluke o izboru i imenovanju predsjednika Komisije za izbor i imenovanje - predsjednik Općinskog vijeća dao je prijedlog da , zbog ostavke Filipa Kvasine na sve dužnosti u radnim tijelima Vijeća , za predsjednicu Komisije za izbor i imenovanje bude imenovana Ajda Bajić ; vijećnici su jednoglasno prihvatili prijedlog i donijeli*

***Odluku***

 ***za predsjednicu Komisije za izbor i imenovanje imenuje se Ajda Bajić***

 *Ad.11.*

*Prijedlog Odluke o izboru i imenovanju člana Povjerenstva za popis imovine - na prijedlog predsjednika Vijeća kojeg su prihvatili vijećnici , umjesto Filipa Kvasine koji je dao ostavku na sve dužnosti u radnim tijelima Vijeća , u Povjerenstvo za popis imovine predlaže se imenovanje Ajde Bajić ; vijećnici su glasovali i jednoglasno prihvatili prijedlog i donijeli*

***Odluku***

 ***za člana Povjerenstva za popis imovine imenuje se Ajda Bajić***

 *Ad.12.*

*Prijedlog Odluke o izboru i imenovanju člana Povjerenstva za procjenu štete od elementarnih nepogoda- vijećnici su dali prijedlog da se , umjesto Filipa Kvasine koji je dao ostavku na sve dužnosti u radnim tijelima Vijeća , u Povjerenstva za procjenu štete od elementarnih nepogoda imenuje Ajda Bajić ; vijećnici su jednoglasno prihvatili prijedlog i donijeli*

***Odluku***

 ***za člana Povjerenstva za procjenu štete od elementarnih nepogoda imenuje se Ajda Bajić***

 *Ad.13.*

*Prijedlog Zaključka u svezi statusa čestica 1487/78 k.o. Katuni - Agencija za ozakonjenje nezakonito izgrađenih zgrada Zaključkom je zatražila od podnositelja Zahtjeva Ivana Krželja , Hrvatskih branitelja 75 Zadvarje , a rješavajući po njegovu zahtjevu u predmetu izdavanja rješenja o izvedenom stanju za zgradu na k.č.1487/78 k.o. Katuni da u roku od 30 dana dostavi za zgradu izgrađenu na postojećoj površini javne namjene* ***suglasnost upravitelja*** *površine javne namjene odnosno vlasnika navedene površine; stoga se vijećnicima predlaže da se - Ivanu Krželju s adresom Hrvatskih branitelja 75 Zadvarje , a u svrhu legalizacije objekta koji se nalazi na k.č.zem.1487/78 k.o. Katuni , a Općina Zadvarje je upravitelj navedene površine - izda suglasnost kako bi se predmetna zgrada koja se nalazi na č.z.1487/78 k.o. Katuni mogla ozakoniti ; vijećnici su nakon rasprave jednoglasno usvojili*

***Odluku***

 ***o davanju potvrde - suglasnosti po zahtjevu Ivana Krželja***

 ***da se zgrada na č.z.1487/78 k.o.Katuni može ozakoniti***

*(u privitku ovog zapisnika kao pod 13.)*

 *Ad.14.*

*P r o g r a m sufinanciranja uređenja postojećih zapuštenih poljskih putova u Općini Zadvarje (u daljnjem tekstu : Program) - prijedlog Programa podijeljen je svim vijećnicima uz poziv i radne materijale za sjednicu i predsjednik Vijeća otvara raspravu ; načelnik obrazlaže vijećnicima - da bi se kandidirali na javni poziv Splitsko dalmatinske županije –program uređenja postojećih zapuštenih poljskih putova trebamo imati usvojen P r o g r a m sufinanciranja uređenja postojećih zapuštenih poljskih putova u Općini Zadvarje koji je usklađen sa Županijskim Programom.*

*Budući da nije bilo prijedloga ni primjedbi na predloženi Program predsjednik stavlja na glasovanje-*

*te vijećnici jednoglasno usvajaju*

***P r o g r a m sufinanciranja uređenja postojećih zapuštenih poljskih putova u Općini Zadvarje***

 *(u privitku ovog zapisnika kao pod 14.)*

 *Ad.15.*

*Zamolbe*

*-predsjednik Vijeća čita zamolbu Mate Čizmića koji traži financijsku potporu za rođenje djevojčice ; napominje da je svjestan da ne ispunjava uvjete iz Pravilnika o ostvarivanju prava iz socijalne skrbi na području Općine Zadvarje , ali da je u Zadvarju organizirao svoj obiteljski život i kani tu se s obitelji trajno nastaniti ; načelnik je objasnio vijećnicima da je službeno zatraženo od PP Omiš potvrda o prebivalištu podnositelja zamolbe i da je utvrđeno da nema ispunjen uvjet prebivališta tri godine kako je utvrđeno u Pravilniku stoga je zamolbu i uputi na ocjenu Vijeću ;*

*Predsjednik općinskog vijeća:“Davali smo do sada kada su bili ovako granični slučajevi kada se treba odobriti naknada za pomoć za novorođeno dijete,pa onda tako napravimo i u ovom slučaju,te dajmo odobrenje načelniku da može odobriti naknadu.*

*Budući da nije bilo primjedbi predsjednik stavlja na glasovanje odluku da se Mati Čizmiću odobri naknada za novorođeno dijete sukladno Programu o socijalnoj skrbi te Izmjenama i dopunama Pravilnika o socijalnoj skrbi , vijećnici su jednoglasno odobrili naknadu za rođenje novorođenčeta - Mati Čizmiću ,te dati ovlaštenje načelniku da potpiše odluku o dodjeli naknade sukladno usvojenom Programu o socijalnoj skrbi.*

*Molba Udruge „Domobran“ - Načelnik:ukoliko bude novaca odobrit ćemo kao i do sada .*

 *Ad.16.*

*Vijećnička pitanja i poticaji - Načelnik:obavještava vijećnike da je Općina dobila od Agencije za plaćanje u poljoprivredi,ribarstvu i ruralnom razvoju iznos od 130.000,00 kuna za izradu Strateškog plana razvoja turizma.*

*Mate Popović:što je sa odobrenim sredstvima Hrvatskih voda za saniranje puta prema Zvizdi i mostića u Donjim Šodanima?*

*Načelnik:“Izvođač Hrvatskih voda-Vodoprivreda je bila na terenu ali njihov ovlašteni djelatnik nije zainteresiran da se obave radovi budući da nije siguran da li će se mehanizacija moći spustiti niz padinu na čestici zem.“Brig“ zbog strmine ;*

*Načelnik - za ovu godinu smo kandidirali uređenje „Bunara“, a ako bude problema sa izvođačima za rješavanje strmine da se probije dole do potoka možda ćemo i mi iz proračuna osigurati cca 20.000,00 kuna za uređenje tog dijela.*

*Neno Bajić.“trebalo bi malo osvježiti bojom igralište za potrebe dječjeg vrtića“;*

*Načelnik:“Napravit će to radnici koji su zaposleni u Programu javnih radova.*

*Klasa:021-01/18-01/01*

*UrBroj:2155/04-18-01/07*

*Zadvarje , 27.04.2018.*

 *Predsjednik*

 *Općinskog vijeća*

 *Toni Popović*

*Zapisničar :*

*Asija Šošić*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***